Η Συλλογή Βιβλίων του Κωνσταντίνου Στάικου, εφεξής «Η Βιβλιοθήκη του Κοινωφελούς Ιδρύματος Αλέξανδρος Ωνάσης» αντιπροσωπεύει μία συλλογή που έχει ως σκεπτικό τη συγκέντρωση και παρουσίαση της πνευματικής και εκδοτικής-τυπογραφικής δραστηριότητας των Ελλήνων από την Πτώση της Κωνσταντινούπολης (1453) ώς τα τέλη του 19ου αιώνα. Ο πυρήνας της συλλογής, από τότε που περιήλθε στην κατοχή του Ιδρύματος Ωνάση (2010), δεν έπαψε να εμπλουτίζεται με εξαιρετικά σημαντικά βιβλία, τόσο αναφορικά με τη σπανιότητα, όσο και με το περιεχόμενό τους.